Qui ha impugnat el recurs de cassació que han presentat els joves d'Altsasu?
La fiscalia del Tribunal Suprem espanyol ha impugnat el recurs de cassació presentat pels vuit joves d'Altsasu condemnats, però renuncia a presentar cap escrit propi. El passat 16 d'abril, la fiscalia ja va confirmar que no presentaria cap recurs contra la sentència, cosa que vol dir que renuncia a la via del terrorisme i accepta la via de l'Audiència espanyola, que va considerar que els fets havien estat constitutius de delictes contra agents de l'autoritat, lesions, desordres públics i amenaces. Per tant, impugnant els recursos de la defensa, el ministeri públic espanyol vol que es confirmin les penes de presó fins a 13 anys imposades per l'Audiència espanyola. El fiscal considera que hi ha 'prova suficient' per a acreditar 'l'agressió' que van patir els dos guàrdies civils fora de servei i les respectives parelles, i considera que les lesions són agreujades per 'motius ideològics' perquè eren agents de la Guàrdia Civil.
La fiscalia del Tribunal Suprem espanyol